CELEX: 22021D1515
Language: hr
Date: 2018-12-05 00:00:00
Title: Odluka Zajedničkog odbora EGP-a br. 250/2018 od 5. prosinca 2018. o izmjeni Priloga IX. (Financijske usluge) Sporazumu o EGP-u [2021/1515]

23.9.2021   
               
               
                  HR
               
               
                  Službeni list Europske unije
               
               
                  L 337/46
               
            
         ODLUKA ZAJEDNIČKOG ODBORA EGP-A br. 250/2018
         od 5. prosinca 2018.
         o izmjeni Priloga IX. (Financijske usluge) Sporazumu o EGP-u [2021/1515]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (1) treba se uključiti u Sporazum o EGP-u.
                  
               
                     (2)
                  
                  
                     Uredbom (EU) 2015/847 stavlja se izvan snage Uredba (EZ) br. 1781/2006, koja je uključena u Sporazum o EGP-u i koja se stoga treba isključiti iz njega.
                  
               
                     (3)
                  
                  
                     Prilog IX. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog IX. Sporazumu o EGP-u mijenja se kako slijedi:
            
                        1.
                     
                     
                        Tekst točke 23.ba (izbrisan) zamjenjuje se sljedećim:
                        „32015 R 0847: Uredba (EU) 2015/847 Europskog parlamenta i Vijeća od 20. svibnja 2015. o informacijama koje su priložene prijenosu novčanih sredstava i o stavljanju izvan snage Uredbe (EZ) br. 1781/2006 (SL L 141, 5.6.2015., str. 1.).
                        Za potrebe ovog Sporazuma odredbe Uredbe sadržavaju sljedeću prilagodbu:
                        Odstupajući od članaka 4. i 6., kad je riječ o prijenosu novčanih sredstava u švicarskim francima u Lihtenštajnu te iz Lihtenštajna i u njega u okviru njegove valutne unije sa Švicarskom, informacije koje se zahtijevaju na temelju članaka 4. i 6. prikupljaju se i stavljaju na raspolaganje u roku od tri radna dana nakon što to zatraži primateljev pružatelj usluga platnog prometa, ali ne treba ih se dostaviti odmah uz prijenos novčanih sredstava kako je predviđeno u člancima 4. i 6. Ovo odstupanje vrijedi u prijelaznom razdoblju koje istječe 31. prosinca 2022.”
                     
                  
                        2.
                     
                     
                        Briše se tekst točke 23.d (Uredba (EZ) br. 1781/2006 Europskog parlamenta i Vijeća).
                     
                  
         
            Članak 2.
            Vjerodostojni su tekstovi Uredbe (EU) 2015/847 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 6. prosinca 2018. pod uvjetom da su podnesene sve obavijesti iz članka 103. stavka 1. Sporazuma o EGP-u (*) ili na dan stupanja na snagu Odluke Zajedničkog odbora EGP-a br. 249/2018 od 5. prosinca 2018. (2), ovisno o tome koji je datum kasniji.
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 5. prosinca 2018.
            
               
                  Za Zajednički odbor EGP-a
               
               
                  Predsjednica
               
               Oda Helen SLETNES
            
            
               
                  Tajnici
               
               
                  Zajedničkog odbora EGP-a
               
               Hege M. HOFF
               Mikołaj KARŁOWSKI
            
         
         
            (1)  SL L 141, 5.6.2015., str. 1.
         
         
            (*)  Ustavni zahtjevi nisu navedeni.
         
            (2)  SL L 337, 17.9.2021, str. 42